নারকীয় কাণ্ড! কুপিয়ে খুন পঞ্চায়েত সমিতির সদস্যার দেওরকে

মুর্শিদাবাদ (ফরাক্কা) – মুর্শিদাবাদে (Murshidabad) চাঞ্চল্য। নারকীয় কাণ্ড। ধারালো অস্ত্র দিয়ে গলার নলি কেটে, কুপিয়ে খুন পঞ্চায়েত সমিতির সদস্যার (Panchayat Samiti members) দেওরকে। ২০২৬ সালের বিধানসভা ভোটের আগে ফের রক্তারক্তি কাণ্ড মুর্শিদাবাদে। গতকাল রাতে ফরাক্কা ব্লকের বাহাদুরপুর পঞ্চায়েত সমিতির সদস্যা হাসনারা বিবির দেওরকে ধারালো অস্ত্র দিয়ে কুপিয়ে খুন করার অভিযোগ উঠল দুষ্কৃতীদের বিরুদ্ধে।

ঘটনাটি ঘটেছে ফরাক্কা থানার কেন্দুয়া এলাকায় , নিহতের নাম আলম সেখ (৪৬) (Alam sheikh)বাড়ি ফরাক্কার জোড়পুকুরিয়া গ্রামে। এনটিপিসিতে ঠিকা শ্রমিকের কাজ করতেন তিনি। গতকাল রাতে এনটিপিসির অ্যাসপন্ডে পাইপ জোগাতে যাচ্ছিলেন আলম শেখ। পুরনো শত্রুতার জেরে কয়েকজন মিলে ধারালো অস্ত্র দিয়ে তাকে কুপিয়ে খুন করে।

আরও পড়ুন- ৩৯ বছর পর খুলে গেল দার্জিলিং–রাগেরুং ট্রেকিং রুট!

আলম শেখের নলি, মুখে, গলায় ও পেটে ধারালো অস্ত্র দিয়ে কুপিয়ে দেওয়া হয়েছে। খবর পেয়ে ঘটনাস্থলে ছুটে যায় ফরাক্কা ফাঁড়ি ও ফরাক্কা থানার পুলিশ। পুলিশ গিয়ে মৃতদেহ উদ্ধার করে বেনিয়াগ্রাম হাসপাতালে নিয়ে যায়। ময়নাতদন্তের জন্য বেনিয়াগ্রাম হাসপাতাল থেকে জঙ্গীপুর মহকুমা হাসপাতালে পাঠানো হয়েছে মৃতদেহ। অভিযুক্তদের কঠোর শাস্তির দাবি তুলেছেন নিহতের পরিবার। ঠিক কি কারণে খুন তার তদন্ত করে দেখছে ফরাক্কা থানার (Farakka police station) পুলিশ।

দেখুন আরও খবর-